Stor-Elvdal prestegjeld

Stor-Elvdal prestegjeld, også Store Elvedalen(s) prestegjeld var et prestegjeld tilhørende Sør-Østerdal prosti i Hamar bispedømme i Den norske kirke. Det omfattet Stor-Elvdal kommune i Hedmark fylke, og hovedkirken var Stor-Elvdal kirke.

Historikk 

Stóra Elfardalr sókn (norrønt) har sin opprinnelse fra kristningen av landet.

Ved kgl. res. 16.11.1861 med virkning fra 1.3.1862 ble Sollien annekssokn fraskilt Ringebu prestegjeld og opprettet som eget Sollien prestegjeld. Ved kgl. res. 1.10.1868 og 9.11.1872 med virkning fra 1.1.1873 ble Aamodt prestegjeld delt i to prestegjeld, Aamodt og Store Elvdalens prestegjeld, hvert bestående av sokn med samme navn. Ved kgl. res. 25.4.1969 med virkning fra 1.6.1969 ble Sollia prestegjeld nedlagt, og Sollia sokn overført til Stor-Elvdal prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Stor-Elvdal prestegjeld og dets sogn er nå en del av Stor-Elvdal kirkelige fellesråd underlagt Hamar domprosti.

Referanser 

Prestegjeld i Hamar bispedømme
Stor-Elvdals historie